CELEX: C2007/056/84
Language: da
Date: 2007-03-10 00:00:00
Title: Sag F-5/07: Sag anlagt den 21. januar 2007 — Nijs mod Revisionsretten

10.3.2007   
            
            
               DA
            
            
               Den Europæiske Unions Tidende
            
            
               C 56/44
            
         Sag anlagt den 21. januar 2007 — Nijs mod Revisionsretten
   (Sag F-5/07)
   (2007/C 56/84)
   Processprog: fransk
   Parter
   
      Sagsøger: Bart Nijs (Bereldange, Luxembourg) (ved avocat F. Rollinger)
   
      Sagsøgt: Revisionsretten for De Europæiske Fællesskaber
   Sagsøgerens påstande
   
               —
            
            
               Annullation af ansættelsesmyndighedens afgørelse om at udnævne sagsøgerens overordnede til dennes nuværende stilling.
            
         
               —
            
            
               Annullation af resultatet, for så vidt angår sagsøgeren, af udvælgelsesprøve CC/LA/1/99 samt af de hermed forbundne og/eller efterfølgende afgørelser.
            
         
               —
            
            
               Annullation af den af Revisionsrettens valgkontor trufne afgørelse om afvisning af sagsøgerens anfægtelse af valget den 2., 3. og 4. maj 2006.
            
         
               —
            
            
               Annullation af resultatet af valget afholdt af Revisionsrettens personaleudvalg den 2., 3. og 4. maj 2006 samt af de hermed forbundne og/eller efterfølgende afgørelser.
            
         
               —
            
            
               Annullation af afgørelserne om ikke at forfremme sagsøgeren, og om at forfremme X i 2006.
            
         
               —
            
            
               Revisionsretten tilpligtes at erstatte det økonomiske og ikke-økonomiske tab, sagsøgeren har lidt.
            
         
               —
            
            
               Revisionsretten tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har til støtte for søgsmålet navnlig anført følgende: i) ansættelsesmyndighedens afgørelser mangler relevant begrundelse; ii) Revisionsrettens generalsekretær har handlet ulovligt i egenskab af ansættelsesmyndighed i forbindelse med afslaget på sagsøgerens klager, for så vidt han havde en personlig interesse, der kunne kompromittere hans uafhængighed; iii) ansættelsesmyndigheden har udøvet sit arbejde ulovligt siden 1984; iv) sagsøgerens overordnede har udøvet sit arbejde ulovligt; bl.a. i strid med vedtægtens artikel 7a og 11a (tidligere artikel 14); v) udvælgelsesprøven CC/LA/1/99 er behæftet med adskillige ulovligheder, som kan udledes af visse nye omstændigheder; vi) Personaleudvalgets valg i 2006 er ulovligt af flere grunde; vii) forfremmelsen af X følger af den interesse, sagsøgerens overordnede har haft i at blokere sagsøgerens karriere.